

## PLANINSKO DRUŠTVO BREŽICE

# vas vabi na izlet na

#### Malič (936 m),

#### Dom na Šmohorju (784 m)

**Odhod v soboto, 23. 11. 2024, ob 7:00**

**na železniški postaji Brežice**

**Težavnost: lahka označena pot, lahka neoznačena pot**

**Vodnika: Marko Gramc**, vodnik PZS in **Franci Petelinc**, vodnik PZS.

**Čas hoje:** 6 ur, višinska razlika po poti 730 m.

**Potrebna oprema:** planinska oblačila in obutev primerna za razmere, priporočene pohodne palice.

**Prehrana in pijača:** iz nahrbtnika in v Domu na Šmohorju (je odprt).

**Prevoz:** z vlakom, cena povratne vozovnice 7,50 €.

**Prijava:** do **vključno srede, 20. 11. 2024** na telefon **040 870 622** (pošlji sms ime, priimek, član PD oz. pokliči za več informacij)

**Opis poti:**

Po dobri uri in pol vožnje z vlakom prispemo v Laško. Ob gasilskem domu Laško zasledimo prvo markacijo, ki vodi med stanovanjskimi objekti, po travniku in makadamski poti, ki nas pripelje do gozd. Kratek čas nadaljujem po markirani gozdni poti mimo kmetije, kjer gre markiran pot levo proti Domu na Šmohorju, mi se bomo odpravili desno, po nemarkiranem kolovozu, poti in grebenu vse do vrha Maliča, za kar bomo potrebovali približno 2 uri in pol hoje. Malo nižje imamo gugalnico z lepimi pogledi na Laško in okoliške vrhove. Do Doma na Šmohorju je slaba ura hoje po markirani makadamski in gozdni poti. V Domu na Šmohorju bomo imeli daljši postanek za malico in pijačo. Od Doma do železniške postaje v Laškem potrebujemo dobre dve uro hoje. Pot je markirana in tako bomo zaključili našo krožno turo.

V primeru zares slabe vremenske napovedi bo tura dan pred odhodom odpovedana.

**Vnaprejšnja prijava je potrebna** zaradi organizacije prevoza.

Če se izleta ne boste mogli udeležiti, se odjavite.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo ter lep planinski dan!**